Leiðbeiningar og staðlar vegna vetrarþjónustu Gæðastaðall og þjónustuflokkun Gæðastaðall Gæðastaðall í vetrarþjónustu lýsir þeim gæðakröfum sem eru gerðar og varða eftirfarandi þætti : Þjónustumarkmið Tímasetningar og framkvæmd aðgerða Mesta snjódýpt og sléttleiki vegyfirborðs Vegsýn á vegamótum og útmokstur Þjónustuflokkar eru fjórir og eru gæðakröfur mismunandi eftir flokkum . Með fjarlægð frá þéttbýli er átt við helming af vegalengd milli þéttbýlisstaða . Dæmi : Milli Akureyrar og Varmahlíðar eru 94 km . Mesta fjarlægð frá þéttbýli er þá 47 km , vegur er í þjónustuflokki 2 og línuritið sýnir að öll leiðin skuli vera opin milli kl. 8:00 - 22:00 Heimilt er að færa til þjónustutíma um allt að eina klst. , þannig að ef opnun vegar er flýtt að morgni , er þjónustu lokið að sama skapi fyrr að kvöldi , eða öfugt . Í þjónustuflokki 1 á tímabilinu 0:00 - 06:00 skal miða við að gera hlé á þjónustu frá þeim tíma þegar umferðarmagn er komið undir 40 bíla á klst. og fram að þeim tíma sem er 1 klst. áður en morgunumferð nær sömu viðmiðunarmörkum . Miða skal við sama upphafs - og lokatíma alla daga vikunnar . VetrarþjónustuflokkarÞjónustuflokkun vegakerfisins í vetrarþjónustu Skýringar : Lengd á vegi milli þéttbýlisstaða eða skilgreindra tengistaða er frá 5 til 20 km . Þéttbýlisstaðir eru staðir með íbúafjölda 200 eða fleiri , tengistaðir eru aðrir skilgreindir hnútpunktar í vegakerfinu . Ef vegur er styttri telst hann innan þéttbýlis , ef vegurinn er lengri telst hann sem langleið . Á þeim vegum í þéttbýli sem Vegagerðin kostar vetrarþjónustu á , skal miða við að þjónustan sé að lágmarki sambærileg við þá þjónustu sem Vegagerðin veitir á aðliggjandi vegum . Þjónustumarkmið Leitast skal við að halda vegi í því ástandi að snjór og / eða ís hafi óveruleg áhrif á flæði eða öryggi umferðarinnar . Yfirborði vegarins skal haldið hreinu af snjó og ís allan sólarhringinn , allan veturinn . ÞjónustustigTímasetning og framkvæmd aðgerða Snjómokstur skal byrja við minna en 2 sm snjódýpt og hreinsun akbrautar og vegamóta og hálkueyðingu skal lokið innan 2 klst. frá því að snjókomu lýkur . Mokstursferð fram og til baka skal ekki taka lengri tíma en 2 klst. og er þá miðað við að lengd þjónustusvæðis hvers ökutækis sé um 50 km . Mesta snjódýpt og sléttleiki vegyfirborðs Á meðan að snjókoma stendur yfir má leyfileg snjódýpt vera mest 5 sm . Mesta leyfilega spordýpt í þjöppuðu snjóyfirborði má ekki vera meiri en 1 sm . Hálkuástand Vegur skal hálkuvarinn hvenær sem hálka kemur upp eða hætta er á að hálka geti myndast . Markmiðið er að viðnámsstuðullinn sé hærri en 0,25 ( hált ) , þ.e. að stöðvunarvegalengd ökutækis sé ekki lengri en 60 m sé ekið á 60 km/klst . Innan 1 klst. eftir að akbraut hefur verið hreinsuð , skal a.m.k. hálf axlarbreiddin vera hrein og hálkulaus . Þegar hiti í vegyfirborði er minni en -10°C og / eða þegar söltun kemur ekki að gagni skal sandbera þá staði sem eru viðsjárverðir fyrir ökumenn og skal akbrautin hafa fullnægjandi viðnám innan 2 klst . Á snjóþungum leiðum svo sem á fjallvegum og öðrum þeim vegum þar sem erfitt er að koma við hálkuvörnum skv. ofangreindu skal miða við sömu kröfur um hálkuvarnir og í þjónustuflokki 2 . Vegsýn í vegamótum og útmokstur Vegsýn í vegamótum við stofn - og tengivegi má vera takmörkuð af snjóruðningum að hámarki í einn sólarhring . Sjónlengd í 1,1 m. hæð mælist frá punkti á tengivegi , 3 m. frá aðalvegi og skal hún minnst vera 200 m í báðar áttir svo framarlega sem sú sjónlengd er til staðar við venjulegar aðstæður . Jöfnun og sléttun rasta og snjóruðninga í vegköntum skal lokið innan eins sólarhrings frá því að mokstri akbrautar lýkur . Þjónustuflokkur 2 Þjónustumarkmið Leitast skal við að halda vegi í því ástandi að snjór og / eða ís hafi sem minnst áhrif á flæði eða öryggi umferðarinnar . Haust og vor , á meðan að snjólétt er , skal veginum haldið sem mest auðum og yfir veturinn vel greiðfærum og þá í samræmi við skilgreindan þjónustutíma á hverjum stað . ÞjónustustigTímasetning og framkvæmd aðgerða Mokstur skal byrja við minna en 4 sm snjódýpt og hreinsun akbrautar og vegamóta og hálkueyðingu skal lokið innan 3 klst. frá því að snjókomu lýkur . Mokstursferð fram og til baka skal ekki taka lengri tíma en 2 klst. og er þá miðað við að lengd þjónustusvæðis hvers ökutækis sé um 50 km . Ef vegur er ófær í upphafi moksturs skal leitast við að opna veg svo fljótt sem unnt er og helst innan 2 klst. og er hámarkstími til að fullhreinsa akbraut og eyða hálkusvæðum 3 klst. frá því að snjókomu lýkur . Mesta snjódýpt og sléttleiki vegyfirborðs . Á meðan að snjókoma stendur yfir má leyfileg snjódýpt vera mest 12 sm . Við venjulegar aðstæður má mesta leyfilega spordýpt í þjöppuðu snjóyfirborði ekki vera meiri en 2 sm . Hálkuástand Vegur skal hálkuvarinn þegar flughálka kemur upp eða hætta er á að slík hálka geti myndast . Markmiðið er að viðnámsstuðullinn sé hærri en 0,15 ( flughált ) , þ.e. að stöðvunarvegalengd ökutækis sé ekki lengri en 100 m sé ekið á 60 km/klst. og á varasömum stöðum og að við varasamar aðstæður sé hálkustuðullinn hærri en 0,25 ( hált ) , þ.e. að stöðvunarvegalengd ökutækis sé ekki lengri en 60 m sé ekið á 60 km/klst . Innan 1 klst. eftir að akbraut hefur verið hreinsuð , skal a.m.k. hálf axlarbreiddin vera hrein og hálkulaus . Þegar hiti í vegyfirborði er minni en -10°C og / eða þegar söltun kemur ekki að gagni skal sandbera þá staði sem eru viðsjárverðir fyrir ökumenn og skal akbrautin hafa fullnægjandi viðnám innan 3 klst . Yfir snjóþyngsta tíma vetrarins er gert ráð fyrir að suma daga geti snjó - eða íslag með nægjanlegt viðnám verið á akbraut , en pakkaðan snjó skal þynna og jafna þannig að hjólför séu hættulaus . Á fjallvegum sem falla undir þennan flokk er gert ráð fyrir að við erfið veðurskilyrði geti þjónustustig verið lægra en að ofan greinir . Vegsýn í vegamótum og útmokstur . Vegsýn í vegamótum við stofn - og tengivegi má vera takmörkuð af snjóruðningum að hámarki í tvo sólarhringa . Sjónlengd í 1,1 m. hæð mælist frá punkti á tengivegi , 3 m. frá aðalvegi og skal hún minnst vera 200 m í báðar áttir svo framarlega sem sú sjónlengd er til staðar við venjulegar aðstæður . Jöfnun og sléttun rasta og snjóruðninga í vegköntum skal lokið innan tveggja sólarhringa frá því að mokstri akbrautar lýkur . Þjónustuflokkur 3 Þjónustumarkmið Leitast skal við að halda vegi í því ástandi að snjór og / eða ís hafi sem minnst áhrif á flæði eða öryggi umferðarinnar . Haust og vor , á meðan að snjólétt er , skal veginum haldið greiðfærum alla virka daga svo og yfir veturinn á opnunardögum og þá í samræmi við skilgreindan þjónustutíma á hverjum stað . ÞjónustustigTímasetning og framkvæmd aðgerða Mokstur skal byrja við minna en 6 sm snjódýpt og hreinsun akbrautar og vegamóta og hálkueyðingu skal lokið innan 3 klst. frá því að snjókomu lýkur . Mokstursferð fram og til baka skal ekki taka lengri tíma en 3 klst. og er þá miðað við að lengd þjónustusvæðis hvers ökutækis sé um 60 km . Á snjóléttum langleiðum á láglendi , þar sem VDU < 100 b / d , getur þessi lengd orðið allt að 120 km . Ef vegur er ófær í upphafi moksturs skal leitast við að opna veg svo fljótt sem unnt er og helst innan 3 klst. og er hámarkstími til að fullhreinsa akbraut og eyða hálku-svæðum 4 klst. frá því að snjókomu lýkur . Mesta snjódýpt og sléttleiki vegyfirborðs Á meðan að snjókoma stendur yfir má leyfileg snjódýpt vera mest 16 sm . Við venjulegar aðstæður má mesta leyfilega spordýpt í þjöppuðu snjóyfirborði ekki vera meiri en 3 sm . Hálkuástand Vegur skal hálkuvarinn á varasömum stöðum eða við varasamar veðuraðstæður ( þ.e. þar sem og þegar búast má við sterkum vindstrengjum eða sviptivindum ) þegar flughálka kemur upp eða hætta er á að slík hálka geti myndast . Markmiðið er að viðnámsstuðullinn sé hærri en 0,15 , þ.e. að stöðvunarvegalengd ökutækis sé ekki lengri en 100 m sé ekið á 60 km/klst. og að á mjög varasömum stöðum sé viðnámsstuðulinn hærri en 0,25 , þ.e. að stöðvunarvegalengd ökutækis sé ekki lengri en 60 m sé ekið á 60 km/klst . Þegar hiti í vegyfirborði er minni en -10°C og / eða þegar söltun kemur ekki að gagni , skal einungis sandbera þá staði sem eru viðsjárverðir fyrir ökumenn og skal þar vera fullnægjandi viðnám innan 4 klst . Yfir snjóþyngsta tíma vetrarins er gert ráð fyrir að snjó - eða íslag með nægjanlegt viðnám geti verið á akbraut , en pakkaðan snjó skal þynna og jafna þannig að hjólför séu hættulaus . Vegsýn í vegamótum og útmokstur . Vegsýn í vegamótum við stofn - og tengivegi má vera takmörkuð af snjóruðningum að hámarki í þrjá sólarhringa . Sjónlengd í 1,1 m. hæð mælist frá punkti á tengivegi , 3 m. frá aðalvegi og skal hún minnst vera 200 m í báðar áttir svo framarlega sem sú sjónlengd er til staðar við venjulegar aðstæður . Jöfnun og sléttun rasta og snjóruðninga í vegköntum skal lokið innan þriggja sólarhringa frá því að mokstri akbrautar lýkur . Þjónustuflokkur 4 Þjónustumarkmið Leitast skal við að halda vegi í því ástandi að snjór og / eða ís hafi sem minnst áhrif á flæði eða öryggi umferðarinnar . Haust og vor , á meðan að snjólétt er , skal veginum haldið opnum alla virka daga svo og yfir veturinn á opnunardögum og þá í samræmi við skilgreindan þjónustutíma á hverjum stað . Að öllu jöfnu skal ganga þannig frá snjóruðningum að vegur geti sem lengst haldist opinn þá daga sem ekki er mokað . ÞjónustustigTímasetning og framkvæmd aðgerða Mokstur skal byrja við minna en 8 sm snjódýpt og hreinsun akbrautar og vegamóta og hálkueyðingu skal lokið innan 4 klst. frá því að snjókomu lýkur . Mokstursferð fram og til baka skal ekki taka lengri tíma en 4 klst. og er þá miðað við að lengd þjónustusvæðis hvers ökutækis sé um 80 km . Á snjóléttum langleiðum á láglendi , þar sem VDU < 100 b / d , getur þessi lengd orðið allt að 120 km . Ef vegur er ófær í upphafi moksturs skal leitast við að opna veg svo fljótt sem unnt er og helst innan 4 klst. og er hámarkstími til að fullhreinsa akbraut og eyða mjög slæmum hálkusvæðum 6 klst. frá því að snjókomu lýkur . Mesta snjódýpt og sléttleiki vegyfirborðs Á meðan að snjókoma stendur yfir má leyfileg snjódýpt vera mest 18 sm . Við venjulegar aðstæður má mesta leyfilega spordýpt í þjöppuðu snjóyfirborði ekki vera meiri en 5 sm . Hálkuástand Vegur skal hálkuvarinn á varasömum stöðum eða við varasamar veðuraðstæður ( þ.e. þar sem og þegar búast má við sterkum vindstrengjum eða sviptivindum ) þegar flughálka kemur upp eða hætta er á að slík hálka geti myndast . Markmiðið er að viðnámsstuðullinn sé hærri en 0,15 , þ.e. að stöðvunarvegalengd ökutækis sé ekki lengri en 100 m sé ekið á 60 km/klst. og að á mjög varasömum stöðum sé viðnámsstuðulinn hærri en 0,25 , þ.e. að stöðvunarvegalengd ökutækis sé ekki lengri en 60 m sé ekið á 60 km/klst . Þegar hiti í vegyfirborði er minni en -10°C og / eða þegar söltun kemur ekki að gagni , skal einungis sandbera þá staði sem eru viðsjárverðir fyrir ökumenn og skal þar vera fullnægjandi viðnám innan 4 klst . Yfir snjóþyngsta tíma vetrarins er gert ráð fyrir að snjó - eða íslag með nægjanlegt viðnám geti verið á akbraut , en pakkaðan snjó skal þynna og jafna þannig að hjólför séu hættulaus . Vegsýn í vegamótum og útmokstur Vegsýn í vegamótum við stofn - og tengivegi má vera takmörkuð , en þó ekki þannig að veruleg hætta stafar af . Jöfnun og sléttun rasta og snjóruðninga í vegköntum skal lokið innan þriggja sólarhringa frá því að mokstri akbrautar lýkur . Að öllu jöfnu skal ekki mokað út nema þar sem brýna nauðsyn ber til vegna umferðaröryggis eða þar sem nauðsynlegt er m.t.t. snjósöfnunar